Komission asetus (ETY) N:o 717/85, annettu 19 päivänä maaliskuuta 1985, tavaroiden luokittelusta yhteisen tullitariffin alanimikkeeseen 17.04 D I



Virallinen lehti nro L 078 , 21/03/1985 s. 0013 - 0013

Suomenk. erityispainos Alue 2 Nide 4 s. 0057

Espanjank. erityispainos: Luku 02 Nide 13 s. 0101

Ruotsink. erityispainos Alue 2 Nide 4 s. 0057

Portugalink. erityispainos: Luku 02 Nide 13 s. 0101



KOMISSION ASETUS (ETY) N:o 717/85, annettu 19 päivänä maaliskuuta 1985, tavaroiden luokittelusta yhteisen tullitariffin alanimikkeeseen 17.04 D I EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna 10 päivänä heinäkuuta 1984 annetulla asetuksella (ETY) N:o 2055/84(2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin yskän- ja kurkkupastilleja, joiden koostumus (painoprosentteina) on seuraava: - sakkaroosi, glukoosi ja sokeriväri: 99,5 - kamferi: 0,007 - mentoli: 0,207 - eukalyptoli eli sineoli: 0,069 - tolubalsami: 0,003 - tymoli: 0,069 - bentsyylialkoholi: 0,138 neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 483/85(4), liitteenä olevan yhteisen tullitariffin nimikkeeseen 17.04 kuuluvat kaakaota sisältämättömät sokerivalmisteet; nimikkeeseen 30.03 kuuluvat lääkkeet, myös eläinlääkintää varten, kyseinen tavara sisältää aromaattisia aineita, joilla saattaa olla myös lääkinnällisiä ominaisuuksia, liian vähäisiä määriä antamaan sille 30 ryhmän 1 huomautuksessa tarkoitetun lääkkeen luonteen; tavara ei näin ollen voi kuulua nimikkeeseen 30.03; tällä tavaralla on nimikkeen 17.04 kaakaota sisältämättömän sokerivalmisteen luonne, ja se on näin ollen luokiteltava tähän nimikkeeseen; tästä nimikkeestä on syytä valita alanimike 17.04 D I, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Yskän- ja kurkkupastillit, joiden koostumus (painoprosentteina) on seuraava: - sakkaroosi, glukoosi ja sokeriväri: 99,5 - kamferi: 0,007 - mentoli: 0,207 - eukalyptoli eli sineoli: 0,069 - tolubalsami: 0,003 - tymoli: 0,069 - bentsyylialkoholi: 0,138 on luokiteltava yhteisen tullitariffin alanimikkeeseen 17.04 Kaakaota sisältämättömät sokerivalmisteet: D. muut: I. joissa ei ole maitorasvaa tai joissa sitä on vähemmän kuin 1,5 painoprosenttia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä maaliskuuta 1985. Komission puolesta COCKFIELD Komission jäsen (1) EYVL N:o L 14, 21.1.1969, s. 1 (2) EYVL N:o L 191, 19.7.1984, s. 1 (3) EYVL N:o L 172, 22.7.1968, s. 1 (4) EYVL N:o L 59, 27.2.1985, s. 14